
Biserica slovei noastre 


De aici din cetatea unde 
odinioară românismul a fost 
crucificat, pentruca apoi pe 
orizonturi de foc să se ridice 
falnic tricolorul unei națiuni, 
pornim noi azi ca să semănăm 
slovă de gând nou. 

Un mânunchiu de idealişti, 
logodiți cu visarea şi entuzias- 
mul creator al tinereţii, tinde 
să se cuminece din apa sfântă 
a tradițiilor străbune şi să îm- 
părtășească crezul şi botezul 
vremurilor noui. 

Inregimentaţi într'o unitate 
sufletească perfectă, vom  în- 
cerca cu duhul slovei noastre 
sd altoim în ogorul desțelenit 
al Țării: Iubirea de frumos și 
adevăr. 

In zăgazul cuvintelor, vom 
prinde murmurul tainic al râu- 
rilor, mireasma ierbii înrourate 
şi răcoarea  odihnitoare a pă- 
durilor. 

Din toate acestea vom în- 
chega cartea și o vom dărui 
ofrandă pentru marele praznic 
al luminii româneşti. 

Cu gândurile îndreptate spre 
aceste năzuinți sublime, vom 
căuta din răsputeri să promo- 
vâm tinerele talente din țară şi 
în special cele din provincia de 
dincoace de munți, -cari în ma- 
joritatea lor neavând până 
acum prilej de afirmare, s'au 
sbătut în anonimat. 

Revista noastră a luat naș- 
tere dintr'un imperativ Superior, 
care cerea de multă vreme 0 
grupare a tinerilor condeie ar- 
delenești. Și aceasta va repre- 
Zenta un simbol şi totodată un 
mic început de realizare. 

Veniți prietenilor cu toții, 
veniți să ne unim cărările la 
biserica slovei noastre.  V. N. 














su Poicileaciteptăte >, 


lubirea de frumos și adevăr 


„Conştiinţi este Dumnezeu pre- 
zent în om“ a spus Victor Hugo. 
Imi reamintesc aceste cuvinte cu gân- 
dul la noianul de nedreptăți cari se 
comit zilnic sub privirea rece şi nepă- 
sătoare a societăţii, simţurile căreia 
au fost abrutizate de ororile recen- 
tului război. Şi aceasta cu atât mai 
mult, că peste o săptămână soseşte 
marele praznic al naşterii blândului 
prooroc din Galileia. 

Pe răbojui vremii a fost însem- 
nată trecerea aproape a două mii de 
ani, trăite de oameni sub egida no- 
bilei concepțiuni a Fiul Domnului: 
„lubeşte-ţi aproapele ca pe tine 
insuți““! Dar cine își mai amintește 
de învățăturile lui? Cine se mai gân- 
deşte astăzi la conştiinţă sau morală ? 
Şi cine își mai apleacă urechea la 
nenorocirea fratelu: său ?... 

Lumea azi e haină şi plină de 
răutate. De mic copil ţi se infiltrează 
în suflei: „Asta e al tău — să nu 
dai la nimeni“. lar când tânărul 
devine om matur, sufletul îi este 
alterat şi mintea-i rătăcită, deoarece 
lipseşte acea coeziune şi armonie 
sănătoasă dintre spirit şi materie. 





de: A, E. lordan. 

Ce ar spune oare acea întreagă 
pleiadă de gânditori ai lumii — 
care ne-au lămurit inţelepciunea 
vieţii şi monţii — dacă ar vedea 
gnoranţa timpului nostru faţ” de cartea 
Şi proslăvirea până la zeitate a des- 
frâului, ignoranței şi intelingenții 
brachiale, cari decurg fatal la auto- 
dafeuri ?... 

Cred că morţii s'ar ridica din 
morminte  — după cum spune 
Biblia — şi sfânta lor mânie ar 
face cu lumea de astăzi la fel cu 
Sodoma şi Gomora. Un potop sar 
năpăstui asupra pământului îmbibat 
cu păcate, pentru a spăla şi nimici 
pe !0ţi cei vinovaţi. 

lar după furtună vor apare razele 
soarelui binefăcător. Şi pe o corabie 
ca a lui Noe, un alt „om nou“ 
ar strânge toate vietăţile şi ar porni-o 
în larg spre alte meleaguri, spre o 
„viață nouă“, plină de credinţă şi 
smerenie. 

Incrustând cele de mai sus, re- 
vista „Viaţa Noastră“ va căuta să 
se urce pe Olimp unde va putea să-și 
îndeplinească misiunea vestind prin 
tulnic: Iubirea de frumos şi adevăr. 








Leat nou 


Mă Spun din vremea viselor sfidat, 

Cu jocul soarelui în buza mea curgând; 

De douăzeci de ori, când sângele plesnea în leat, 
Intreg văzduhul ars coclea în gând. 


Am fost sortit cu zămisliri în veac: 
Ochi mari, lumină'n cântec și iubire. 
Din forile rodirii, din soare și din leac 
„Crescut-am duh de primăveri în fire. 


Eu darul cerului de mană şi de rod, 
Spiralul trecerii-mi prin humă l-am dospit. 
Cu jocwn lut al cântătoarelor norod 

Alai de floare, slovă de cer a zămislit. 


Și valul apelor în creștetul de munte, 
Cu leatul nou în brațe dăruit, 

Ca seva'ntreagă, vie, în vinele mărunte 
Azi mustuiește cântul în jertia mea trăit. 


CS. Anderco 

VIAŢA NUASIRA 





In căutarea unui tăgaș nou 


Cine urmăreşte cu atenţie şi cu obiectivitate sbu- 
ciumarea tineretului nostru, îşi dă seama, fără prea 
multă sforțare, că acest tineret este în căutarea unui 
ideal, pe care nu-l are conturat precis încă și a unui 
conducător care să-i poată cunoaște, înțelege și îndruma 
spre realizarea cât mai grabnică a ţelurilor lui. 

Frământările tineretului de azi, nun seamănă de- 
sigur cu cele ale tineretului de ieri. 


sufleteşti, ci că peste aceste frământări, comune tuturor 
generaţiilor tinere, azi se mai adaugă o serie de pro- 
bleme şi de frământări cari vizează toate generațiile 
existente şi mai ales acea care a făurit România Intregită. 

Antagonismul dintre tineri şi bătrâni, capătă astfel 
un aspect cu mult mai grav şi mai complex în condi- 
ţiunile date, decât altădată. Societatea românească, dar 
mai ales tineretul, a făcut un salt prea mare dela con- 
diţiile de viaţă de ieri la cele de azi, ca sănu fi rămas 
între cele două lumi o spărtură. Acest triatus de ordin 
politic, social şi economic este resimţit de ambele par- 
tide şi el se suprapune acelui triatus natural sau dacă 
vreţi biologic ce există între generaţii în general şi între 
bătrâni şi tineri în special. 

A judeca deci manifestările tineretului de azi nu- 
mai prin prizma acestui antagonism biologic, este o 
mare eroare. A interpreta numai în bine sau numai în 
rău, sbuciumul şi preocupările acestui tineret, este de- 
asemenea o mare eroare. 


Tineretul, ca şi întreaga societate românească, 
trece printr'o criză morală şi sociaiă, care nu este spe- 
cifică vârstei unor stări de lucruri a societăţii însăși. Şi 
unul şi altul caută un făgaș nou de viaţă, ajustat noi- 
lor condiţii politice. sociale şi economice, creiate de Unire. 

Acest proces de :adicală transformare a structurii 

„societăţii româneşti este atât de clocotitor, încât el de- 
păşeşte în proporţii pe altul de aceeaș natură. EI. de- 
păşește în esenţă chiar, pe autorii lui, de unde acea 
dezorientare şi acea scăpare a frânelor societății româ- 
neşti, din mânile bărbaţilor politici de după războiu. 
Cu alte cuvinte, transformările prin care trecem nu 
corespund unui stadiu de evoluție normală a societăţii 
noastre rornâneșşti. lată de ce, conflictul dintre gene- 
rații ia aspecte violente, disperate. 


Nu avem de gând să facem în aceste rânduri 
procesul generăţiilor cari au condus după războiu des- 
tinele țării noastre. Vom nota, doar în treacăt, că ele au 
fost copleşite în sforțările lor, de către evenimente şi că 
problemele cari li se puneau erau atât de grave și de 
complexe, încât ele depășeau cu mult puterile modeste 
ale lor. Astfel nu am fi ajuns la această încleştare 
spasmodică a societății româneşti, în care ciocnirile de 
interese nu se rânduiesc pe clase ci pe nenumărate 
grupuleţe şi chiar pe indivizi. Asta dovedeşte până la 
evidenţă că criza prin care trecem, a pătruns sau mai 
bine zis izvoreşte din măruntaiele acestei societăți. 


Ne sbatem cu toţii cu înverșunare, în căutarea 
unui drum de scăpare. Din nenorocire însă, în învăl- 
măşeala asta mare, nu am găsit un punct de reper. 
Prin urmare, ne agățăm de toate vorbele sonore, de 
tot ce ne poate oferi geniul improvizaţiei şi al sterili- 
tății lucitoare. Ne lipseşte suporiul tradiţiei, deoarece 
am pierdut-o, sau nam cunoscut-o. Singura realitate 
românească, permanentă şi solidă, țărănimea, cu ca- 


Şi nu pentru că 
acesta din urmă nar fi trecut și el prin frământări 


de :, Dr. loan Farcu 
lităţile şi defectele ei, ne-ar putea sluji drept îndreptar 
în acest învălmăşag. 

Dar asupra acestui punct, 
împărţite. 

Tineretul intelectual, mare parte ieșit din această 
pătură socială care deține virtuțile şi defectele mai 
autentic româneşti ale acestei najii, a parvenit prin 
școală şi s'a îndepărtat prin urmarea de ea. Nu 
vor să se ocupe de ea, fiinică se plictisesc de ea, 
fiindcă” noua lor formă de viață îi satisface mai 
mult. : 

A cerceta nevoile şi a descoperi virtuțile țărănimii, 
ar însemna pentru tinerii ieşiţi dela sate, a evoca un 
trecut sau 0 realitate care i-ar deprima, i-ar descuraja, 
i-ar plictisi. Or, pentru asta e nevoie de foarte multă 
răbdare, de mult optimism şi de o nemărgimită dra- 
goste față de țărănime, o identificare, fără tocmaală, cu 
sufletul şi aspirațiunile țărănimei, renunțând la avan- 
tagiile meschine ale unui parvenitism searbăd și leneș. 

Dar mai presus de toate, tineretul trebuie să-şi 
câștige curajul de a aspira la independ-nţă şi dea 
primi riscurile ei. Mai ales riscurile ei. Trebuie com- 
bătut cu energie simțul de iobăgie, inclinaţia spre 
slugărinicia, comodă poate dar lipsită de orice atribut 
omenesc, de demnitate. 

Un făgaş nou de viață nu se poate deschide, cu 
mâinile sau spiritul în lanţuri. 

Cei cari dețin sau cred că dețin azi în mâinile 
lor destinul acestui tineret, să-şi dea bine seama de 
acest imperativ al momentului. Tineretul trebuie crescut 
pentru incependență în gândire şi acțiune, în cadrele 
unei desciplini lipsite de sensul teroarei, exploatării sau 
al profitului necinstit. 

In acest scop însă trebuie creiate în prealabil, 
condiţii prielnice desvoltării şi creierii unei astiel de 
concepţii de viață în sânul tineretului, dând exemple 
cu fapta, nu numai cu vorba. Căci un făgaş nou de 
viață nu se poate creia cu profeţi mincinoşi. 


părerile sunt iarăş 








Orașul desamăgirilor 


In orașul cu domnițe multe şi cu păcate 
Iubirea nici-o slovă sinceră n'are în carte. 
Și demult gândurile albe de cuminecare 

Nu mai cresc semne de cruci, peste sărutare. 


Desfrâul străpunge inima oraşului ca un spin 
Ochii amanţilor sunt roșii de minciuni și vin. 
Deaceea amăgirea scrie poeme amare mereu 
Și nu-i aproape nimeni de sufletul meu . . . 


IOAN 1. OLTEANU 

În ajunul 
Crăciunului 


Ninge . .. 

Fulgi grei de zăpadă cad din văz- 
duhul întunecat, acoperind casele, 
pomii şi străzile cu o manta albă şi 
sclipitoare. 

E frig! Și totuși oamenii se im- 
bulzesc în centrul orașului, luminat 
cu Sute de becuri multicolore, unde 
tronează idolul copiilor Moş Crăciun. 

În ritmul scârțâitului de zăpadă 
înghețată, lumea  împestrițată defi- 
lează tumultos dealungul vitrinelor 
frumos împodobite şi care sunt mân- 
găiate de priviri pofticioase 

O veselie unanimiă însuflețește tre- 
cătorii, Jăcând ca râsetul să dea 
ecouri de plăcută rezonanţă. | 

lar deasupra pământului de un 
alb imaculat, parcă plutește un inger 
nevăzul, care fluturându-și aripile 
imprăștie julgi strălucitori de mea . .. 


* 

Dar fericirea e un cadou prețios, 
care se dă numai la puţini aleși. 

AsWel fastul sgomotos se mărgi- 
nește numui la centrul orașului și 
străzile înconjurătoare, în timp ce la 
periferie domneşte un contrast isbitor 
de întuneric, peste care aerui rece 
suflă o soart.: crudă și neîndurătoare. 

Aici, bucutia este un lucru rar 
cunoscut, iar fericirea aproape cu 
totul inexistent... 

Până şi Moș Crăciun a uitat pe 
micii copilași, cari se imbulzesc cu 
ghetele şi hainele ruple lângă soba 
cu câteva scânduri fumegânde. 

Și pentru ca ironia destinului să 
fie şi mai batjocoritoare, un patefon 
ruginii gârâe câteva melodii mondene 
acompaniate de cântecele râgușițe 
ale bețivilor . ... 


Ei 


Seara s'a transformat în noapte, 
iar noaptea își urmează nepăsătoare 
cursul. Și soarta crudă peniru unii, 
părtinitoare pentru alții, iși deapănă 
firul providențial . . . 

I Barnovschi 


W 


YA 
RI 

I 
Si- 

VIAȚA NOASTRĂ 





O mică problemă literară 


Moş-Crăciun câre-şi va deschide 
zilele acestea minunata şi tradiționala 
lui turbincă, nu va uita desigur nici 
pe inbitorii de slove, Vitrinele libră- 
riilor se vor îmbogăţi şi anul acesta 
cu opere noui și cu scriitori noui. 
Un singur lucru va rămânea vechiu: 
calitatea cărților. Unele vor fi natu- 
ral, bune, altele rele, dar cele mai 
multe vor sta în neutralitate. Eveni- 
mentul va priciuni oarecare zarvă în 
părțile gânditoare ale diferitelor şi 
numeroaselor reviste. Scriitorii con- 
sacrați vor primi laude din conside- 
rație şi autocoasiderație, cei noui vor 
fi scărmânați şi la nevoe înjuraţi, cei 
neutri vor fi trecuţi sub tăcere (con- 
doleanțe !) Desnodământu! va fi cât 
se poate da banal: criticii îşi vor 
spori încrederea în puterea lor jude- 
cătorească infailibilă, scriitorii se vor 
considera şi pe mai departe mari 
dar neînțeleşi. Şi totul va reintra în 
ordine, Moş-Crăciun îşi va strânge 
boclucurile și-și va lua tâlpășița la 
treburile lui ete:ne lăsând clipri efe- 
mere aparente proporţii de neobiş- 
nuință. 

Cu ocazia acestor întâmplări pe 
cari le prevedem cu o siguranță 
astronomică, am vrea să însemnăm 
aici câteva gânduri pentru cei cari 
citesc cărți și mai puțin pentru cei 
cari le scriu. Deocamdată facem nu- 
mai o întroducere, mai târziu (în alte 
numere ale revistei) vom exemplifica 
şi amplifica. Gândurile noastre se 
referă la ceeace se scrie, la felul, 
cum se scrie și cum ar trebui să se 
scrie. Pentru a fi pe plan concret, 
să luăm o carte care se cheamă ro- 
man. O deschidem şi o citim. Ca să 
ne placă trebue să cuprindă o po- 
vestire pe care mam mai citito 
nicăiri. Deci povestirea, vom spune 


noi, trebue să fie originală în fond. 


Dar noi am citit înainte şi alte 
cărți şi am văzut că fiecare autor a 


avut un fel al său de a seexprima,. 


a avut cuvintele lui favorite şi fraze 
cu construcții proprii. Unele perso- 


nagii ale lui Sadoveanu de ex. când 
e vorba să arate că nu ştiu ceva 
vor spune: „Nu putem pentruca să 
știm.“ Formă găsită la vre-un om 
cu care va fi stat de vorbă autorul, 
undeva întrun sat de minte, poate. 
Deci vom observa noi, fiecare autor 
are un fel al său de a povesti sau 
descrie, este ceeace se mai numeşte 
stil propriu sau originalitate în for- 
mă. Şi de aici vom deduce că nu 
este îngâduit unui autor să imite pe 


de: Dimitrie Isac 


altul ; nu ne-ar mai place fiindcă ar 
fi o repetare. 

Un alt roman pe care îl deschi- 
dem ne înfăţişează o dramă. In- 
tâmplarea a fost așa de expresiv 
descrisă încât ne-a pătruns în suflet. 
Ne încearcă durere şi compătimim 
eroii. Autorul a reuşit să ne facă să 
simțim drama din carte şi ne-a pro- 
vocat în sutlet compătimire, simpatie 
pentru soarta nedreaptă a personage- 
lor. Alte personage parcă aşteptăm 
noi să fie pedepsite. Autorul reuşește 
să ni le facă atât de antipatice încât 
simțul nostru de dreptate este jiguit. 
Le desaprobăm și le urâm. 

Terminând cartea, o închidem şi 
aruncăm 0 privire autorului. Am ră- 
mas în suflet cu o simțire profundă 
în urma lecturii, deci, spunem noi, 
acest autor are talentul de a scrie 
așa fel încât să ne facă să simţim 
şi noi ceeace bănuim că a simţit şi 
el când a scris cartea. Ne simţim 
suf etul înălțat. Am compătimit du- 
rerea' unor personage, deci bunătatea 
noastră sufletească a fost turburată. 
Am vrut cu altele să fie pedepsite, 
deci simţul nostru de dreptate a fost 
satisfăcut. Constatăm 
fără să o spună precis undeva auto- 
tul, cartea a contribuit la mărirea 
bunătăţii şi simțului nostru de drep- 
tate. Ne simțim mai drepți şi mai 
buni, gata să înfăptuim aceste pos- 
tulate ale sufletului. 

Alt autor ne descrie un peisaj. Un 
apus de soare, melancolic, Munţi, 
păduri, izvoare, păsări și animale 
sălbatice formând o unitate, o armo- 
nie, Natura în toată frumusețea ei 
primitivă stă în faţa noastră. Sufle- 
tul ne e cuprins de ceva nedefinit. 
Asistăm la un mister al existenții. 
Taina rămâne nepătrunsă. In aspec- 
tele ei, natura ne fură, ne face s'o 
admirăm, ne transpune într'o lume 
aproape ireală atâta de frumoasă e. 
Ne simţim înălțați sufletește : am stat 
o clipă în fața Creaţiunii. Şi această 
clipă ne-a prilejuit-o un scriitor cu 
talent care a ştiut ce e frumos în 
natură şi a știut să ni-l redea într'o 
formă care să ne facă să-l simţim 
şi noi. Scrisul său e artă fiindcă 
prilejuești cititorului gânduri şi sen- 
timente frumoase, iar el are talent 
fiindcă deţine mijloacele de a ne 
face să simțim frumosul. 

Noi vom deduce de aici căun 
scriitor talentat trebue să aibă două 
calități: una pe care am numi-o 
inteligența talentului adică acea sen- 


la urmă că. 

sibilitatea care ştie să se impresio- 
neze de frumos, care ştie să aleagă 
frumosul din fapte şi lucruri şi 
cealaltă este dorul expersiei, dorul de 
a ne putea înpărtăşi şi nouă citito- 
rilor lumea de simţire frumoasă din 
momentul înspiraţiei sale. 

Rămânem deocamdată la aceste 
două condiții esenţiale ale talentului 
cari ar putea totuși fi considerate 
prea stricte: întrucât există scriitori 
şi opere consacrate cari se abat dela 
ele. Nu poată însă exista — credem 
noi — nici 0 operă care să le 
contrazică și totuși să mai continue 
a fi artă. 

O altă condiție pe care am mai 
pretinde-o unei opere este să aibă 
adâncime de concepțiune. 


Dacă se poate recunoaște scrierilor 
contimporane o orecare originalitate, 
noutate în formă, în schimb le lip- 
sește în marea lor majoritate ceeace 
se poate numi adâncime. Scrisul e 
la suprafață, ușor. Rar există carte 
care să reziste a îi citită a două 
oară. Se crede că e destul să în- 
găimi fraze cu suficientă cloritate 
gramaticală pentru a putea scrie şi 
e destul să velatezi o povestire cu 
oarecare grad de originalitate  pen- 
tru a deveni romanicer. S'a uitat că 
fondul unei scrieri trebue să cup- 
rindă ceva mai mult decât reese 
dintro frază sau dintro. pagină. 
O operă literară trebue să spună 
spiritului nostru ceva ce nu se află 
scris nicăeri în înteriorul ei. -Din 
ea trebue să se desprindă o preocu- 
pare  răscolitoare de adâncuri în 
mintea și simţirea cititorului. 'Toria 
unei srieri stă în ceeace nu este 
spus în ea. Valoarea unei lucrări 
literare nu stă în gradul de „dis- 

» tracție““ de „plăcere“ pe care i l-a 
procurat cuiva în timpul cititului. 
Aceasta: este o calitate necesară a 
formei : literatura au tretue să pre- 
supună o sforțare de înțelegere așa 
cumar cere-o o c«peră defilosofie sau 
o problemă ee matematică. Carac- 
terul întuitiv al formei este de im- 
portanță primordială, dar adevă- 
rata valoare a ei constă în intensi- 
tatea şi durata luminii pe care ne-a 
aprins-o în suflet. 


O operă literară este un drum 
spre o altă lume. Lectura ei implică 
o transpunere nu atât în viața și 
orizonturile persoanelor din ea — 
cari nu sunt decât mijloc — ci o 
transportare într'o lume cu mult 
Superioară acesteia chiar. Rostul 
adânc al ei nu este nici povestirea 
însăşi, nici forma, ci deslănţuirea în 
sufletul omenesc a unor simţiri şi 
probleme spirituale pe cari viața 





ziinică le ţine încătușate. Rostul ei 
este să pună omul în faţa înfinitului 
din el şi din afară de el, să-lpună 
în conteinplaţie, să-i deschidă drum 
imăginației, să scoată spre larguri 
lumea de simțire necunoscută de 
nimeni pe care o ascunde în peste 
fiecare suflet omenesc. 


Talentul este mai mult decât darul 
de a povesti, de a reda ceva într'o 
formă adevărată. Talentul este 
înstinctul care duce la frumos, care 
dintr'o singură mișcare contopește 
sufletul cititorului cu licăririle fru- 
mosului. Opera de talent este aceea 
care a deslănțuit dealungul coarde- 
lor noastre sufleteşti simfonia gân- 
durilor și sentimentelor mari. Aceasta 
este ceeace în primul rând şi în 
mod necesar cerem noi unei bune 
opere literare. 


Se întâmplă însă un lucru curios. 
Noi am observat citind literatură 
că un scriitor nu scrie oricum. El 
nu vorbeşte o limbă de mahala nici 
nu întrebuințează cuvinte luate din 
graiul birjăresc, cu atât mai puţin 
de acele pe cari le pronunță beţivii 
când întră în conflict cu felinarele. 
E! întrebuințează cuvinte alese, cu- 
vinte de bun gust, cu fineţe şi fru- 
muşeţe în ele. Şi numai acestea ne 
plac. Fiindcă ae când e lumea au 
fost anumite lucruri cari au plăcut 
omului şi numirea lor ne e plăcută 
oricând, iar altele i-au produs 
repulsie şi cuvintele .cari le de- 
numesc nu sunt frumoase. Deci — 
zicem noi — scriitorii vor trebui să 
țină seamă de asta pentru a nu 
jigni acel simț al nostru care a îm- 
părţit lucrurile şi faptele în urâte şi 
plăcute. O operă de artă esteo 
expresie a frumosului Care pentru 
a putea îi realizat ce'e o anume 
formă şi mai aies un anume ma- 
terial. E înatară de orice îndoială 
că el nu se realizează prin cuvinte 
cari evocă mirosuri urâte, lucruri 
murdare şi scene vulgare. Acestea 
nu sunt mijloace de creaţie în artă. 
Atâta vreme cât vom avea înaintea 
noastră „Luceafărul“ lui Eminescu, 
fermecătoarele balade ale lui Coşbuc 
şi graiul în care şi-au realizat mi- 
nunatele povestiri şi descrieri de 
natură Creangă şi Sadoveanu, noi 
refuzăm de a admite cu material de 
creaţie vocabularul de gust inferior 
şi scenele de inspirație vulgară pe 


cari le întrebuințează unele pupeze: 


în literatura noastră contimporană. 
Nici chiar când au talent! 
Şi cu aceasta deabia am intrat în 


subiect. 
D. Isac. 

Leul dela Şişești 


La granița de Vest, în cetatea 
Sătmarului, unde a curs atâta sânge 
pentru  descăiuşarea din lanţurile 
robiei milenare, s'a ridicat un bronz 
care eternizează pe marele şi neîn- 
fricatul luptător Vasile Lucaciu. 

Viaţa acestui martir al Ardealului, 
a fost o sinteză de curaj şi faptă 
românească. El a sfidat şi a primit 
cu îruntea ridicată, orice pedeapsă 
dată pentru lupta deosebiri noastre 
de sub tutela maghiarismului asup- 
ritor. 

„Leul dela Şişeşti“ a fost martirul 
în care vibrau durerile Ardealului 
încătușat, Prin glasul său sgudaitor, 
el  dinamiza massele ardeleneşti, 
pred'cându-le ca un adevăra! apostol, 
iubirea de neam și dragostea de 
libertate. 

„Cântă mierla prin păduri 
Rob e Lucaci la Unguri... 

„... Aşa începe doina ce-a fost 
cântată în vremuri de restrişte, de 
falnicii români ai ținuturilor sătmă- 
rene. Vasiie Lucaciu era idolul ro- 
mânismului subjugat. Ca un fulger 
s'a ridicat pe bona istoriei ardele- 
n:şti, zdrobind cu bărbăţie toată 
batjocura la care a fost supus po= 
porul român de dincuace de Car- 
pai. 

In fața măreţei statui, care este 
un simbol al Unirii eterne, ne ple-. 
căm cu smerenie sufletele noastre şi 
aducem  prinosul de r.cunoștință 
acelor caâ'i şi-au dat obolul lor pen- 
tru. închegarea în bronz, a eroului 
dela Șişeşti. 

VICTOR ILIEȘIU. 


„Epigrame 


Hronică 


Multe pacoste venit-au 
Peste capul feri! iar 


Tot rezbeluri, jafuri, crime 


„Si - apărut- au ,, Cuget clar“ 


1ablou cluzau 


Lupoaica - și zice cu durere 
Uitându-se spre primărie : 

Am şi eu doi sugaci, nu-i vorbă 
Dar ea sârmana peste-o mie! 


GABRIEL ȚEPELEA 


VIAȚA NOASTRĂ 


Pagina 7 





Acolo unde a fost Rusia 


Moscova-Shanghai 


Măcelul care s'a abătut-asupra Europei în anul 
1914. a fost urmat de mari și grele suferințe, pe care 
au trebuit să le ispăşească fiecare popor în parte. 

Cea mai crâncen lovită poate, a fost vecina noa- 
stră dela Răsărit, asupra căreia s'a abătut un cataclism 
care a zdruncinat din temelii întreaga orânduire a vieţii 
marelui popo rus. 

“Biserici au fost date pradă flacărilor, slujitorii 
Domnului au fost răstigniţi pe altarul credinţei, copiii 
aceluiaş tată se tăiau în săbii, fecioare cwiate au căzut 
pângărite de către bestia cu chip de om şi întrun 
ureş sălbatic — mii şi zeci de mii de oameni s'au 
ales cu vieţile zdrobite! 

Multe case au ars şi multe familii au fost dis- 
truse. lar destinul crud a făcut ca o mulțime de lo- 
cuitori să-şi părăseasca vatra părintească şi cu desagii 
în mână să apuce calea tristă a pribegiei. 

In rândurile ce urmează, vom schiţa un caz dintre 
multe altele... 

E 

Moscova. Anul 1917. 

Balul garnizoanei. Pe front în timp ce soldații 
ruşi servesc drept „carne pentru tun“, aci ofițerii su- 
periori şi femeile luxos imbrăcate se ţin întrun ianț 
de chefuri şi petreceri. Pe deoparie sângele curge 
-şiroaie, iar pe de altă parte şampania se consumă ca 
niciodată. .. 

Dar în ciuda acestei monstruoase realităţi, inima 
tresaltă la melodia unui vals duios, în al cărui ritm 
pe rechi perechi se înlănțuiesc, iar picioarele se învârtesc 
ameţitor pe parchetul lucios. Piept lângă piept, sufletul 
începe să bată în unison. Şi atunci privirile se afundă 
adânc în orbita ochilor umeziţi, la lumina cărora se 
aprinde flacăra sfântă a iubirii. , . 

Astfel se face cunoștința între văduva unui ofiţer 
“Olza Petrovna şi cpt. Alexandru Repin, cari se simt 
atraşi irezistibil unul către altul. In inima lor a înflorit 
primăvara .., 

Dar chiar în aceiaş seară Olga pleacă în Siberia, 
unde are de aranjat câteva chestiuni de ordin admi- 
nistrativ ale moşiei sale. Cu inima grea se desparte 
de Alexandru şi mai ales de copila ei Maria în etate 
de 5 ani, pe care o lasă în grija dădacei. Trenul se 
pune în mișcare, roțile încep să gonească întrun ritm 
cadenţat, iar destinul îşi deapănă firul... 


Do a pp e o e pe 


Revoluţia. Soldaţii dezertează, muncitorii ies pe 
străzi în sunetul impuşcăturilor și sângele se revarsă 
din belșug pe câmpiile fără de hotar ale Rusiei... 

Intr'o gază îndepărtată, soarta încrucişează iarăşi 
căile Olgei Petrovna şi Alexandru Repin. Prima e in 


de: Saulitto 


căutarea copilei, iar al doilea luptă în rândurile ofițeri- 
lor rămaşi credincioşi Țarului. 

Impreună încearcă să se ascundă de bandele 
însetate de sânge, dar sunt descoperiţi şi Repin este 
arestat. Condus la zidul de execuţie, e scăpat de co= 
legul său Smirnov care de formă a trecut în rândurile 
revoluționarilor. Tot de el este ajutată să fugă și Olga, 
care se refugiază în China, 

Shanghai. Anul 1930. 

Refugiații ruşi trec prin întreaga gamă a suferin- 
ților omeneşti, hărăzită tuturor celor fără de ţară... 


„ Oameni, cari înainte duceau o viață plină de plăceri, 


gustau acum din paharul plin cu amarul vieţii în goană 
după un cadru de pâine. 

Au trecut 13 ani. Vitregia vremii a săpat urme 
adânci în înfăţişarea eroilor noştri pe cari îi găsim cu 
obrazul încrustat de suferință şi părul albit de noianul 
grijeior, specific „vieților zdrobite“. 

Pe Olga Petrovna o întâlnim întrun cabaret de 
mâna a două, căntând îmbrăcată în haină neagră şi cu 
ochii împânjeniţi de lacrimi: „lnima-mi jinduește după 
iubirea ta“. 

Dar... vechile „chemin6e“ au dispărut, iar „civi- 
lizația“ înaintează victorioasă. Şi cântecul trist al vre- 
murilor trecute este şters din program, locul : fiindu-i 
ocupat de două tinere girls cari culeg aplauze furtu- 
noase — dansând înaintea publicului cu picioarele 
goale... 

Pierdută, cu geamantanul în mână, Olga iese în 
stradă, unde dă peste braţul ocrotitor al vechiului şi 
devotatului prieten, Smirnov. Dragostea lui însă o re- 
fuză, deoarece inima ei a rămas credincioasă lui 
Alexandru. 

Astfel ea se retrage între pereţii unei camere mo- 
bilate, ferindu-se de oameni şi purtând dorul copilei ei 
pierdute . . . | 

Ziua invierii Domnului lisus Christos. 

Intreaga colonie rusească a venit în biserică cu 
lumânările aprinse şi ascultă cu evlavie slujba reli- 
gioasă. In aer pluteşte un miros de tămâie, făcând ca 
sufletele credincioşilor să fie cuprinse de o pietate 
sfântă şi totuşi melancolică, aducându-şi aminte de 
viață de odinioară ... , 

„Hristos voscres“ întonează bărbătește un cor al 
cazacilor dela Don. Și printre ei Olga Petrovna îl re- 
cunoaşte pe fostul Căpit. Alexandru Repin, obiectul 


—— o — O —— 


“atâtor nopţi de dor și nostalgie. 


Ochii împânjeniţi cu lacrimi de fericire îl recunosc. 
El este! Cel mult așteptat! și un leşin binefecător o 

descarcă de năvala sentimentelor cari de cari mai 


radioase . . . 

Se sărută de trei ori, conform unei vechi tradiţii. 
Afară soarele strălucește, primăvara inflorește, totul 
radiază de fericire. 

Insă fericirea nu durează mult, căci o dureroasă 
desamăgire vine s'o lovească crâncen: bărbatul s'a 
logodit într timp cu alta şi — vai, ce soartă bizară — 
tocmai cu Maria, fiica pierdută a Olgei, azi o tânără 


VIAȚA NOASTRĂ 


fată de toată frumusețea. Numai cine a trăit, poate să-şi 
închipuie aceasiă tragedie, care cu toată măestria lite- 
relor, nu va putea fi redată niciodată în cuvinte. 

Insă mama — rămâne mamă! Şi Olga Petrovna 
rămâne pe peronul gării alături de Smirnov, în timp ce 
trenul pleaca ducând cu el pe Alexandru şi Maria, care: 
nici nu ştie că şi-a regăsit mama, care şi-a sacrificat” 
pentru dânsa fericirea întregii ele vieţi... 


Saulitto. 








Peverie catolică 


In orașul tău de munte 

Cu liniştea extra urbană, 

Cu ziduri vechi, medievale 

Și o mânăstire franciscană . . . 


Mi-am rătăcit monotonia 
Și calmul primului popas, 
în drumul trist, spre utopia 
Speranţelor, ce mi-au rămas. 


Era o toamnă 'ntârziată 
Cu grai de aduceri aminte, 
Cu crizanteme în ferestre 
Și crizanteme pe morminte 


In nopțile cu ceață albă 

Și cu argint de lună piină, 
Cânta pe uliți numai dorul 
Cu vagi accente în surdină. 


Atunci te-am cunoscut pe tine 
Ispita marilor plăceri, 

Mirajul zilelor de mâine, 
Uitarea zilelor de eri... . 


A fost un ceas de nebunie 

Și de dorință împlinită ; 
Cânta un cor în mânăstire 
„Și nu ne duce în ispită . . .“ 


Azi, amintirea doar mă leagă 
De orașul tău catolic, 

lar vântul parcă- mi amintește 
Un basm cu înțeles simbolic. 


Sunt un exclus al fericirii 
Un pelegrin, pe care'l cheamă 
Orașul cu boltiri de piatră 
Și mânăstirea franciscană. 


EMIL CÂMPIANU, 





Dobrogea 


Imediat ce vaporul Gepăşeşte al 
treilea cot ce-l face Duriărea dela 
punciul Ceatal, privirea ţi-e oprită 
de unul din specificele oraşe dobro- 
pene, Tulcea. | 

Intreaga panoramă a orașului se 
desfăşoară în formă de evan:ai, pre- 
dominată la unul din capete de fal- 
nicul monument al Dorobanţilor 
Români, situat pe o colină de granit 
a vechilor munţi dobrogeni. 

La sosirea vasului în port, în jurul 
debarcaderului se imbulzeşte un 
mare număr de locainici, privind 
curioșşi la noii sosiți. 

Nici n'ai apucat bine să pui pi- 
ciorul pe pământul dobrogean, şi 
eşti asâltat 'din toate părțile de nu- 
meroşi copii turci, cari îşi oferă ser- 
viciile, dar prin zelul lor îţi pericli- 
tează câteodată echilibrul . . . 

Oraşul se prezintă sub un aspect 
oriental, mai ales Vinerea seara, când 
geamia e feeric luminată, şi credin- 
cioşii prosternați ascultă cu evlavie 
rugăciunile preotului lor. 

Singurele locuri vrednice de văzut, 
sunt Piaţa de sub coloane, construită 
în stil oriental şi măreţul monument 
al Dorobanţilor Români, ridicat în 
amintirea eroilor căzuți pe câmpul 
de luptă dobrogean. Dar care monu- 
ment a fost distrus în timpul retra- 
gerii armatelor bulgare şi aruncat în 
Dunăre. 

Datorită gospodăriei părintești şi 
a spiritului naționalist al actualilor 
edili, a fost reconstituit, ba mai mult 
Chiar — înzestrat cu un parc de 


toată frumusețea — loc de predelic- 
ție pentru recreare. 
Dela poalele monumentului — la 


care te conduce o șosea în serpen- 
tină — ochiul îmbrățișează dintr'o 
sinzură privire grandioasa privelişte 
a Tulcei. 

Aerul plin de miresmele florilor 
din parc, îți îmbată simţurile, 
făcându-te să uiţi pentru un mo- 











Dealungul Dunării 
în imagini 
ment sbuciumul sufletesc. Dar... 
Sirena unui vas geloasă pe calmul 
naturii, în sunete stridente te trezeşte 
din visare, îndemnându-te să-ți în- 
drepți paşii din nou spre viaţa sbu- 


ciumată şi haosul oraşului. 
Șt. Banu 


SPORTIVE 


Promovarea 
sportului românesc 


Cele câteva rânduri pentru în- 
cepui, vor arăta care va fi atitudinea 
noastră față de mișcarea sportivă, 
O spunem dela început! Vom îi 
adepţii sportului românesc în adevă- 
ratul înțeles ai cuvântului, şi vom 
lupta pentru afirmarea lui. 


Aici nu este locul să înșirăm 
întreaga gamă a rezultate:or obținute 
în cursul unei săptămâni, lucrul 
acesta îl fac ziarele de, şi fără spe- 
cialitate. No vom înregistra doar: 
rezultatele semnificative cari pot să 
arate progresul sau regresul spor- 
tului românesc. 

Astăzi când sportui a devenit 
instrument eficace de propagandă 
națională, trebue să urmărim cu 
toate puterile promovarea elementu- 
lui autohton, care să ocupe locul 
ce i se cuvine de drept şi de fapt. 


Lipseşte doar înțelegerea condu- 
cătorilor cari nu încurajează şi nu 
dau ocazie de afirmare elementului 
românesc fiindcă, spun ei, „nau 
rutină“. Asta esie starea actuală, 
şi noi vom pune umărul alături de 
cei cari luptă pentru sportul româ- 
nesc. 

Deacea să nu mire pe nimeni | 
faptul că vom sublinia numai și nu- : 
mai activitatea sportivă românească.. 
Și încă ceva! Nu vom face regio- 
nalism. i 

M. Mircea. 

Amintiri în langaj cazon 


— „Atenţie! Soldaţii Tomescu Ştefan şi Stancu 
“Balâc din Diviziunea de Mare Sulina, vor pleca pe= 
"depsiţi disciplinar la Insula Şerpilor pe timp de trei 
luni !** ceti pe raportul de zi sergentul Dona. 

Eu, simţindu-mă cu băzoiul pe căciulă, eşii din 
front şi salutai în semn de inţelegere. La fel făcu şi 
Stancu, un băiat slăbănog şi mucalit, care când era 
liber cântă din ghitără, iar când era pilit îi plăcea s'o 
facă pe trubadurul infuriat. 

Măi Stancule, unde oi mai fi, pe ce meleaguri 
îți mai porți paşii tăi vagabonzi? Nu pot uita mo- 
mentul când la întrebarea dlui cpt. lonescu ai răspuns 
cu un aer de șăgalnică superioritate: Trăiţi d-le căpitan, 
sunt de meserie fumător și ca ocupaţie laterală inspec- 
tor de buzunare la N. F. R. II văd parcă și acum cu 
gulerul mantăii ridicat, cu bereta pe ureche, netezindu- 
-şi cu un gest distrat mustaţa lui rară de guzgan, pâr- 
lită în parte de țigări. 

Cu privirea ne luăm rămas bun dela tot ce ne 
înconjoară cu gândul că mâine vom devora delicioasa 
papară din Insula Şerpilor. Şi aceasta din cauză că 
unul dintre noi era prea bun cunoscător de vinuri, iar 
celălalt un prea bun adept. 


i2i 


Buzunarele fiindu-ne apăsate de greutatea pitace- 
lor agonisiți cu multă greuiate, ne-am repezit în oraş 
pentru a face unele cumpărături, necesare vieții noa- 
stre de Robinsoni forţaţi ai secolului XX, şi anume 
câteva pachete de tutun din cel ce fumează Negusul 
pe timp de ploaie, câteva andrele și un musor cu aţă 
multicoloră. | 

După ce terminarăm de făcut catrafusele mai 
rămănându-ne un pic de timp liber, ne-am indreptat 
paşii către dugheana lui Barba Vanghele, om bun şi 
cu suflet ales, preot de elită al zeului Bachus. 

Luarăm loc ia o masa, păzindu-ne nădragii ca nu 
cumva să facă cunoştinţă cu un cui sau vreun colț de 
tablă, întrucât mobilierul „elegantului“ salon contingent 
cu biata bunică care de mult dădu-se ortul popii, a 
fost cârpit cu multă milă de noul stăpân. 


Pe peretele din dreaptă trona o pictură veche şi 
soioasă, reprezentând pe Papuc Vodă cu o stacană 
plină cu bere, a cărui mâner dispăruse de mult odată 
cu tâncuiala, iar în mâna cealaltă un falnic drapel 
grecesc. 

Comandarăm cel mai pişcător vin. Stam ca doi 
muţi, uitându-ne lung la Barba Vanghele, la butoaie 
“Sau la sticlele din raft, care ne făceau cu ochiul im- 
biundu-ne să le mângăiem... 

Dar vinul desleagă limba leatului meu Stancu, 
Care arătând imaginea de pe perete a lui Papuc Vodă, 
1mi povesteşte între două sughiţuri pornite din adâncul 


de : Theodor Theodorini 


bojocilor, că acesta seamănă leit cu Nastase Făsui din 
Bălăbăneşti de meserie stingător de rachiu, pe a cărui 
fată o îndragostise nebuneşte. Dar în toiul idilei, dul- 
cineia începu să se lingă pe bot cu dascălul din sat, 


plecând apoi întrun alt cătun megieș, cu tot calaba- 
lâcul ei. 


Se făcuse aproape întuneric şi Stancu Balâc își 
tot holba ochii dându-i din când în când peste cap și 
uitându-se la Papuc Vodă ca vițelul la poartă nouă. 
Văzându-l astfel, mă pufni un râs cu istericale, de fă- 
cusem toată lumea să întoarcă capul înspre masa noa- 
stră. El bodogăni ceva şi începu să lălăiască un cântec 
de pe timpul lui Miţa Biciclista şi care se isprăvea cu 
refrenul : 


„Bea fărtate ce mai stai 
Dacă vrei să intri în rai. 
Sfântu Petru te-o întreba, 
Ce ai pilit în viaţa ta. 
Pelinaşi — o putinea, 
Drăgășani — o bute grea.“ 


Dar veselia ne-a fost curmată de doi gealaţi, cari 
au venit să ne conducă sub umbrele până la poartă 
dormitorului cu zăbrele. Adică mă înţelegeţi, ne prea 
luasem cu luleaua neamţului. 


* 


N'aşi putea spune cum am ajuns la cazarmă şi 
nici cum am dormit în seara aceia. Aveam o ceaţă pe 
ochi şi cu toți ochelarii din lume — chiar cu a şarpe- 
lui cu ochelari — pun pariu că nu aşi fi văzut mai 
bine. Ne-am aşternut zgârcenăul şi ne-am invălit cu 
clănțănăul şi am tras o soileală până dimineaţă. 

In zorii zilei, am fost conduşi la malul Dunării, 
spre pontonui Comisiunii Dunărene, unde ne aștept 
pilotina Hirondelle, care face curse regulate lunare într 
Sulina şi Insula Şerpilor. 

Tăbărcirăm tot bagajul şi alimentele primite pe 
două luni de zile la mica navă care sforăia şi vărsa 
nori de fum. Umblam forfota încolo şi încoace, ajutând 
şi lui Nea Vasile poreclit „Cârnu“ deoarece avea nasul 
cât o mărgică. El era fanaragiu la insula şi trebuia să 
schimbe pe un altul care își îndeplinise stagiul de 
trei luni. 


Când totul fu gata, sirena vasului anunţă plecarea 
şi în duduitul mașinilor pornirăm cu viteză pe canalul 
Regele Carol ÎI, care duce spre mare. Iar în jurul va- 
sului un pâlc de pescăruşi se rotiau țipând, urându-ne 
parcă „drum bun“. 

Dar... peripeţiile pe Insula Şerpilor într'un număr 
viitor. 


0 carte nouă despre „Junimea“ 


Bibliografia junimistă înregistrează 
o nouă contribuţie pentru cunoaşte- 
rea mai apropiată a acelor figuri cul- 
turale, care au format la laşi, grupul 
Junimii. , 

Este vorba despre valoroasa şi 
substanțiala carte: Figuri din 
„Junimea“, tipărită, anul acesta, în 
editura „Bucovina“ din Bucureşti. 

Autorul, d-i C. Săteanu, el îisuşi 
un fiu al lașului junimist,este un talen- 
tat şi distins ziarist, cunoscut publi- 
cului din activitatea desfăşurată în 
paginele ziarelor: Adevăiui, Vii- 
torul, Dreptatea, Argus şi a revis- 
telor: Pagini Literare, Adevărul 
literar şi artistic, Lumea Liberă etc. 

Dar d-l C. Săteanu mai este şi un 
p'iceput şi fecund traducător din 
ruseşte și nemţeşte. D-sa a tradus 
în lhmba română scriitori iluştri ca: 
Eulenberg, Şalom Alechem, Merej- 
kovsky, Gorki, Cirikov, Aurnheimer, 
Albini, Wartenburg. 


In data aceasta, d-l C. Săteanu 
ne dă o lucrare de istorie literară, 
frumos gândită şi care, ceeace e de 
o deosebită importanţa, lămureşte 
unele chestiuni, asupra cărora per- 
sistă încă diverse echivocuri. Un 
exemplu: atitudinea lui Maiorescu 
față de boala lui Eminescu. 

Din nefericire, spaţiul nu permite 
o analiză mai amănunţită a docu- 
mentelor și informaţiilor inedite, re- 
feritoare la mişcarea junimistă. O 
vom face poate cu altă ocazie. 

Deocamdată însemnăm din cuprins 
următoarele capitole | Ctitorii Socie- 
tății: T. Maiorescu, |. Negruzzi, P. 
P. Carp, T. Rosetti şi V. Pogor. 
II. Corifeii Junimei: Pe lângă cei 
citați mai sus: V. Alexandri, M. 
Eminescu, |. Creangă, V. Conta, A. 
S. Xenopol, Gh. Pascu, ]. Slavici. 
III. Poreclele junimiştilor şi III Mo- 
mente vesele la junimea, 

Cronicar. 





In memoria maestrului Cincinat 


“ Acum câteva sâptămâni s'a ridicat 
la cimitirul „Bellu“ din Capitală un 
bust în memoria răsfățatului poet şi 
epigramist Cincinat Pavelescu. 

D. |. Valerian, directorul apreciatei 


reviste „Viaţa Literc:ră“, publică în 
ultimul număr de pe Decemvrie, un 
editorial despre fostul m:estru Cin- 


cinat. 
Reproducem următoarele: 


Gestul pios, al Primăriei Muni- 
cipiului Bucureşti ve a inaugura mo- 
dela Beliu ne-a 
rechemat din sahara amintirii chipul 
Cincinat Pave- 
lescu. Am privit în jur şi ne-ar: dat 
sermă că golul lăsat în urmă este 
departe de a se fi împlinit. Din lu- 
mea lui de neguri, chipul surâzător 
ne priveşte tot aşa dr viu, trans- 
figurat ne adâncă umanitate, ca şi 


mentui poetului 


de medalie a! lui 


Cine nu a trăit în preajma lui 
Cincinat, — sau cel puţin nu l-a 
auzit vrecdată declamând inspirat 
versuri sau improvizând cu 0 vervă 
diabolică, nu'și va putea îmagina 
nici întrun chip cât de minunat se 
completa poetul cu opera sa. Și-a 
servit poezia cu pasiune şi a luptat 
din răsputeri ca să o impuie, — 
fie în numeroasele şezători prin 
țară, — tie în saloanele aristocrate. 

De doi ani Cincinat nu mai este 
între noi dar în urma lui versurile 
atât de sugestive ne vor răsări în 
cale când nu neaşt ptăm, luminând 
pe ecranul amintirii din cealaltă lume 
chipul blândului poet: 


„Nu ştiu dac'am suferit 

„N'am fost sărac, n'am fost bogat. 
„Am şi uitat, am şi iubit; 
„Am iubit, am şi uitat. 


altădată. 
A fost Cincinat, nu numai un a dă A 
marchiz încorigibil, al poeziei cu Ciudăţeniile oamenilor 


ciorapi de mătasă şi perucă pudrată 
care a strâne în fapurale sufletulu 
său toată verva scânteetoare a epoce 


sale, dar mai presus de toate, a 


fost un om adevărat, — şi-a iubi 
semenii şi a crezut până la sfârşi 
în ei cu toate desamăgirile îndurate 


Alături de opera sa apreciabilă ne 


lasă mai ales această perlă prețioasă 
omenia. 


celebri 


Rossini compunea numai în pat. 

Meyerber şi Proust nu puteau să 
lucreze decât ziua, cu perdele trase, 
la lumina lămpii. 

Gerialul Schiller, când scria — 
ținea picioarele în apă rece, din care 
cauză i S'a tras moartea. 

lbsen nu putea scrie decât dacă 
avea în fața sa jucării. 


i 

VIAȚA NOASTRĂ 


Poşta redacției 


Cu prilejul Crăciunului, 
revista „Viaţa Noastră“ 
urează cetitorilor serbători 
fericite ! 

* 

Din cauza aglomerației de mate- | 
rial, unele articole ale colaboratori- 
lor noştri n'au putut fi înserate în 
acest număr, urmând a fi pubiicate 
în cel viitor. 


Nostalgie 


Afară din sat pe o muchie din deal 
Cinci case răslețe şi zece țigani, 
Călesc din mizerie şi vis un ideal 
Nostalgic prin plete trec ani după ani. 


li văd cum stau noaptea la focuri 

[tăcuți 
Enigme 'mpetrite cu pipele 'n dinți 
De mulţi neînțeleşi, de alții temuţi 
Iși bat joc de timp şi n'au năzuinți. 


Câmpeni. Nicolae kobescu 


De azi pe mâine... 


Din iniţiativa unui distins profe- 
sor universitar şi în acelaș timp 
mare sportman, a luat naştere într'o 
facultate din Cluj o secţie turistică, 
numită „A. T. A.C.“ 

Această secție turistică de facul- 
tate, vine ca o uşurare a vieţii me- 
notone şi plină de o atmosferă rea 
orăşănească pentru o  studențime 
dornică de aer curat şi multă sănă- 
tate: 

Exemplu bun și pentru amatorii 
din celelalte facultăți. 


lată! Vin şi sfintele serbători cu 
bucuriile și durerile lui. 

Cu aceste serbători se termină şi 
un an de realizări economice, sociale 
şi culturale şi cu mari realizări pen- 
tru viitorul unui neam, a unei noui 
generaţii de tineri cu pieptul de fier. 

Oare ce va mai aduce acest Moş 
Crăciun îmbrăcat azi în oțel2... 
Vom vedea. 


Abonamente: 


Lunar 20 lei, 6 luni 150 lei 
1 an 300 tei. 

Autorităţi și instituții: 6 luni 5 
lei, 1 an 1000 lei. 


Abonament de sprijin: 2000 lej 
In străinătate dublu. 





Tipografia „HERMES* Cluj, Str. Minoriţilor 2. 






Cenzurat. 


